Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: 20/2002. (V. 16.) OGY határozat módosításáról**
Paragraph Index: 275

2004. szeptember 30-ig. 3.2. A kormányprogramban foglaltak szem elõtt tartásával készítsen javaslatot az iskolabezárások, illetve átszervezések miatt hátrányosabb helyzetbe kerülõ gyermekeknek, tanulóknak biztosítandó szolgáltatások, kedvezmények és juttatások körének a központi költségvetés terhére történõ fejlesztésére annak érdekében, hogy ezek érdemben szolgálják az esélyegyenlõség megteremtését. Javaslataikat terjesszék az Országgyûlés elé 2004. június 10-ig. 3.3. A bolognai folyamatban átalakuló felsõfokú pedagógusképzés és továbbképzés rendszere feleljen meg a közoktatási intézményrendszernek, illetve az intézményrendszerben ellátandó feladatoknak (kiemelkedõ képességû, illetve a hátrányos helyzetû tanulók képzése, kistelepüléseken, külterületeken élõk gondjaiból következõ feladatok stb.). 3.4. Mérje fel milyen mértékben képesek az iskolák megfelelni az átjárhatóság követelményének. A vizsgálat alapján készítsen intézkedési tervet. Errõl, illetve a vizsgálat eredményeirõl tájékoztassa az Országgyûlést 2005. július 31-ig. A vizsgálat eredményét tárja a széles nyilvánosság elé. 3.5. Alakítson ki olyan állami ellenõrzési, mérési és értékelési rendszert, amely garanciát biztosít a fiatalok — oktatásuk, nevelésük, mûvelõdésük színvonalára vonatkozó — alkotmányos alapjogainak érvényesülésére. Errõl tájékoztassa az Országgyûlés Oktatási és Tudományos Bizottságát 2005. április 15-ig. 3.6. Dolgozza ki azt a költségvetési finanszírozási rendszert, amely garantálja a gyermekek esélyegyenlõségét, valamint a lelkiismereti és a vallásszabadság mint alkotmányos alapjog érvényesülését az iskolaválasztás tekintetében. A költséghatékonysági szempontok mellett az iskolák teljesítménye alapján a pedagógiai hatékonyság szempontjai is jelenjenek meg. A javaslatokról és tervekrõl minél szélesebb körben folytasson minél mélyebb vitát az iskolahasználók, az iskolafenntartók, szakmai és érdekképviseleti szervezetek körében. A javaslatokról és a tervekrõl tájékoztassa 2004. december 31-ig az Országgyûlés Oktatási és Tudományos Bizottságát. 3.7. Dolgozza ki az iskolafenntartó önkormányzatok képviselõ-testületeinek oktatással-neveléssel kapcsolatos döntéseit elõkészítõ eseti és állandó szakértõk alkalmazásának jogszabályi és pénzügyi feltételeit a 2005. évi költségvetés tervezési idõszakára. 3.8. Az alapfokú oktatás terén tapasztalható demográfiai csökkenés hatásának ismeretében dolgozzon ki koncepciót a hasonló folyamatok elõtt álló középfokú oktatás várható problémáinak kezelésére. Javaslatait 2004. december 31-ig terjessze az Országgyûlés elé. A dokumentumot bocsássa vitára. 3.9. Tekintse át a közoktatási intézmények átszervezésével, bezárásával, más fenntartó részére történõ átadásával kapcsolatos jogszabályokat, szükség esetén gondoskodjon ezek kiegészítésérõl, módosításáról, az eljárásrend megsértése esetén alkalmazandó szankciókról. A javaslatokat 2004. szeptember 30-ig terjessze az Országgyûlés Oktatási és Tudományos Bizottsága elé. 3.10. Haladéktalanul készítsen az oktatási-nevelési intézmények átszervezése során keletkezett érdeksérelmek megelõzésére és orvoslására naprakész kiadványt, amelybõl minden iskolafenntartó és valamennyi érintett közérthetõ formában megismerheti a közoktatásra vonatkozó jogszabályokat és a jogorvoslat lehetõségét. Érje el, hogy az önkormányzatok is minél szélesebb körben hozzák nyilvánosságra a helyi oktatási rendszert érintõ terveiket, döntéseiket, valamint az oktatási-nevelési intézmények minõségére vonatkozó adatokat. A kiadványt 2004. szeptember 30-ig terjessze az Országgyûlés Oktatási és Tudományos Bizottsága elé. Dr. Szili Katalin s. k., az Országgyûlés elnöke Dr. Füle István s. k., Németh Zsolt s. k., az Országgyûlés jegyzõje az Országgyûlés jegyzõje 2004/42. szám A Miniszterelnök határozatai A Miniszterelnök 30/2004. (IV. 6.) ME határozata kormányzati fõtisztviselõi kinevezés megszûnésének megállapításáról

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes